Eidsbugarden
Store norske leksikon,Geografi,Norges geografi,Innlandet,Vang
Eidsbugarden er ein turiststad i Vang kommune i Innlandet fylke, ved vestenden av innsjøen Bygdin, i den sørlege delen av Jotunheimen. Staden har blant anna hotell, turisthytte (DNT-hytta Fondsbu) og hytteområde.
Det går rutebåt over Bygdin til Fylkesveg 51 i Øystre Slidre og bilveg over eidet mellom Bygdin og Tyin (Fylkesveg 252) langs austsida av Tyin til Fylkesveg 53 ved Tyin høgfjellshotell.Frå Eidsbugarden går mange varda turistruter innover i Jotunheimen. Ved Eidsbugarden står Ståle Kyllingstads bautastein over diktaren A. O. Vinje, som skapte omgrepet Jotunheimen. Vinjestova ved Eidsbugarden vart reist av diktaren og venene hans i 1868. Ho inngår nå i eit lite høgfjellsmuseum.Namnet er samansett av eid (eidet mellom Bygdin og Tyin) og bu og gard; brukt av Vinje på eit «Pantebrev» i 1868. Kart  Les meir i Store norske leksikon Vang Oppland